
 PARLAMENTUL  ROMÂNIEI

CAMERA DEPUTAŢILOR
	       Comisia Juridică, de  

      Disciplină  şi Imunităţi

        Nr. 31/490/2012

	                        Comisia pentru agricultură
                        silvicultură,industrie alimentară
                            Nr. 24/237/2012

	
	


    RAPORT COMUN
asupra  proiectului de Lege privind transmiterea unor suprafeţe de teren de 645 mp aflate în domeniul public al statului, din administrarea Academiei de Ştiinţe Agricole şi Silvice “Gheorghe Ionescu – şişeşti” – Institutul de Cercetare – Dezvoltare pentru Creşterea Ovinelor şi Caprinelor Palas – Constanţa, în administrarea Ministerului Transporturilor şi Infrastructurii, în vederea realizării de către Compania Naţională de Autostrăzi şi Drumuri Naţionale din România – S.A. a obiectivului de investiţii “Varianta de ocolire a municipiului Constanţa”
(PL. x  245/2012)

În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu proiectul de Lege privind transmiterea unor suprafeţe de teren de 645 mp aflate în domeniul public al statului, din administrarea Academiei de Ştiinţe Agricole şi Silvice “Gheorghe Ionescu – şişeşti” – Institutul de Cercetare – Dezvoltare pentru Creşterea Ovinelor şi Caprinelor Palas – Constanţa, în administrarea Ministerului Transporturilor şi Infrastructurii, în vederea realizării de către Compania Naţională de Autostrăzi şi Drumuri Naţionale din România – S.A. a obiectivului de investiţii “Varianta de ocolire a municipiului Constanţa”, trimis cu adresa nr. PL-x 245 din 12 iunie 2012, înregistrată sub nr. 31/490 din 13 iunie 2012 şi respectiv sub nr. 24/237 din 13 iunie 2012, la Comisia pentru agricultură, silvicultură.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a adoptat iniţiativa legislativă în şedinţa din 29 mai 2012, cu respectarea prevederilor art. 76 alin. (1) din Constituţia României, republicată.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 258 din 29 martie 2012.

Proiectul de lege supus dezbaterii are ca obiect de reglementare transmiterea unor terenuri aflate în domeniul public al statului, în suprafaţă totală de 645 mp, din administrarea Academiei de Ştiinţe Agricole şi Silvice “Gheorghe Ionescu – Şişeşti – Institutul de Cercetare – Dezvoltare pentru Creşterea Ovinelor şi Caprinelor – Palas, în administrarea Ministerului Transporturilor şi Infrastructurii, în vederea realizării de către Compania Naţională de Autostrăzi şi Drumuri Naţionale din România – S. A. a obiectivului de investiţii “Varianta de ocolire a municipiului Constanţa”.

Comisia pentru agricultură, silvicultură şi servicii specifice, prin adresa nr. 24/237 din 27 iunie 2012, a transmis un raport preliminar de adoptare a proiectului de lege.

Comisia pentru învăţământ, ştiinţă, prin adresa nr. 29/105 din 20 iunie 2012, a avizat negativ iniţiativa legislativă.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat, în şedinţa din 19 iunie 2012 iniţiativa legislativă, expunerea de motive şi avizul favorabil al Consiliului Legislativ, cu observaţii şi propuneri. Din numărul total de 23 membri ai Comisiei juridice, de disciplină şi imunităţi, la şedinţă au participat 19 deputaţi. 

Comisia de agricultură şi servicii specifice, au examinat iniţiativa legislativă în şedinţa din 27 iunie 2012. Din numărul total de 27 membrii ai Comisiei pentru agricultură, la şedinţă au participat 25 deputaţi. 

În urma dezbaterilor cele două Comisii sesizate în fond, au hotărât cu unanimitate de voturi - să propună plenului Camerei Deputaţilor, spre dezbatere şi adoptare, Raportul de adoptare a Proiectului de Lege privind transmiterea unor suprafeţe de teren de 645 mp aflate în domeniul public al statului, din administrarea Academiei de Ştiinţe Agricole şi Silvice “Gheorghe Ionescu – şişeşti” – Institutul de Cercetare – Dezvoltare pentru Creşterea Ovinelor şi Caprinelor Palas – Constanţa, în administrarea Ministerului Transporturilor şi Infrastructurii, în vederea realizării de către Compania Naţională de Autostrăzi şi Drumuri Naţionale din România – S.A. a obiectivului de investiţii “Varianta de ocolire a municipiului Constanţa”, în forma prezentată de Senat în şedinţa din data de 29 mai 2012.
În raport cu obiectul şi conţinutul reglementării, iniţiativa legislativă face parte din categoria legilor organice.
    VICEPREŞEDINTE,                                         


                   PREŞEDINTE,   

Consilier parlamentar,        

